Bornmuta, Kraistčērča un Pūla
Bornmuta, Kraistčērča un Pūla (angļu: Bournemouth, Christchurch and Poole) ir unitārā pašvaldība Dorsetas grāfistē Anglijā. Atrodas grāfistes dienvidaustrumos, robežojas rietumos un ziemeļos ar Dorsetas unitāro pašvaldību, bet austrumos — ar Hempšīru. Dienvidos krastus apskalo Lamanša šaurums un Pūlas līcis. Lielākā apdzīvotā vieta un administratīvais centrs ir Bornmuta.